Удмурт кыл

Удмурт кыл Аслаз нимыз  Удмурт кыл Территориез  Удмуртия, Татария, Башкирия, Пермь шаер, Киров улос Вераськисьёсыз  ог 464 000 адями Алфавитэз  Кириллица Кыллэн кодэз ISO 639-1  — ISO 639-2  udm ISO 639-3  udm
Удмурт кыл — Удмуртиын, Татариын, Башкириын, Пермь шаерын, Киров улосын но куд-ог мукет интыосын улӥсь удмуртъёслэн анай кылзы. Сое уже кутыло бесерманъёс но (соослэсь наречизэс нимаз кыл шуыса ниманы вазь на). Удмуртиын но котырын улӥсь куд-огез ӟучъёс но бигеръёс тодо удмурт кылэз, но таӵеослэн лыдзы туж ӧжыт. Россиын улэ ог 464 сюрс удмурт кылэз тодӥсь адямиос (2002).

Арысь аре удмурт кылын вераськисьёслэн лыдзы ӧжытоме. 2013-тӥ арын ЮНЕСКО, Кылъёсъя горд книгазэ выльдытыса, сётӥз удмурт кыллы «бырон кышкытлык вань» статусэз.

 Удмурт кыллы матысь кылъёс 
Удмурт кыллы уката ик матын луо коми-зырян кыл но коми-пермяк кыл. Озьы ке но, удмуртъёс но комиос ог-огзэс валаны уг быгато, оло нош валало туж шуген. Мукет ӵыжы-выжы кылъёс — пор, эрзя, мокша, финн, эстон но со выллем — удмуртлы воксё валантэм.

 Алфавит 

Туала удмурт алфавитэ 38 буква пыре.
 А а Б б В в Г г Д д Е е Ё ё Ж ж Ӝ ӝ З з Ӟ ӟ И и Ӥ ӥ Й й К к Л л М м Н н О о Ӧ ӧ П п Р р С с Т т У у Ф ф Х х Ц ц Ч ч Ӵ ӵ Ш ш Щ щ Ъ ъ Ы ы Ь ь Э э Ю ю Я я

 Бигер асэстэмъёс удмурт кылын 
Удмурт кылын ӧжыт ӧвӧл бигер яке кыӵе ке мукет Z-тюрк кылъёсысь асэстэм кылъёс. Ӵошатон понна:

 удм. сяська — биг. чәчкә
 удм. урам — биг. урам
 удм. юрт — биг. йорт
 удм. дунне (азьвыл дунья — биг. дөнья)
 удм. вакыт — биг. вакыт
 удм. яке — биг. яки
 удм. егит — биг. егет
 удм. патяк — биг. бәтәк, но трос со выллем

Удмуртэ пырем бигер кылъёсты тодонын уката дуно луэ Шандор Чучлэн «Бигер асэстэмъёс удмурт кылын» нимо книгаез.

 Чöлсконъёс 

 Изучение удмуртского языка 
 Игра для изучения удмуртских слов

 Со сяна, учке 
 Удмурт диалектъёс
 Удмурт литературной кыл
 Урал кылъёс

Категория:Финн-угор кылъёс
Категория:Удмуртиысь калыкъёс но кылъёс